ΓΡΑΠΤΗ ΕΡΩΤΗΣΗ E-4154/00

υποβολή: Erik Meijer (GUE/NGL) προς το Συμβούλιο

(16 Ιανουαρίου 2001)

Θέμα: Η προστασία των πολιτικών κρατουμένων στην Τουρκία κατά του μίσους, της αυθαιρεσίας και των συνθηκών που μπορούν να έχουν ως συνέπεια το θάνατο

1. Έχει πληροφορηθεί το Συμβούλιο σχετικά με την απεργία πείνας που έχουν αρχίσει περίπου 800 κρατούμενοι στην Τουρκία από τις 20 Οκτωβρίου, καθώς και τηνποστήριξη που δέχονται μέσω δράσεων αλληλεγγύης και απεργιών πείνας στα κράτη μέλη της Ευρωπαϊκής Ένωσης;

2. Συμμερίζεται το Συμβούλιο την άποψη ότι από πρώτης όψεως φαίνεται ακατανόητο το γεγονός ότι στις χώρες της Ευρωπαϊκής Ένωσης οι κρατούμενοι επιθυμούν μάλλον μεγαλύτερο σεβασμό του ιδιωτικού τους βίου και ατομικά κελιά, ενώ στην Τουρκία οι κρατούμενοι διαμαρτύρονται για τον εκσυγχρονισμό των φυλακών που συνεπάγεται τη μεταφορά τους από κοιτώνες σε ατομικά κελιά και σε νεόκτιστες ή μέλλουσες να ανεγερθούν φυλακές του τύπου F.

3. Κατανοεί το Συμβούλιο ότι η θέση ανθρώπων που βρίσκονται στη φυλακή για πολιτικά παραπτώματα, τα οποία στα κράτη μέλη της Ευρωπαϊκής Ένωσης δεν θα είχαν οδηγήσει εν γένει σε ποινή φυλάκισης, και οι οποίοι θεωρούν τον εαυτό τους ως πολιτικό κρατούμενο, διαφέρει από τη θέση των κοινών εγκληματιών, μεταξύ άλλων επειδή οι πρώτοι φοβούνται ότι με την απομόνωση είναι δυνατόν ναποπέσουν θύματα ανεξέλεγκτου εκφοβισμού, κακής μεταχείρισης και ανεπαρκούς ιατρικής περίθαλψης, λόγω του γεγονότος ότι είναι αντικείμενα μίσους εκ μέρους των φυλάκων και των ενεχομένων αρχών;

4. Ποιες πρωτοβουλίες αναλαμβάνει το Συμβούλιο στο πλαίσιο των επαφών με την Τουρκία,ποψήφιο κράτος μέλος, προκειμένου να ζητήσει τη μείωση του αριθμού των κρατουμένων στη χώρα αυτή με πολιτικόπόβαθρο, αφετέρου δε προκειμένου να αποκτήσουν οι κρατούμενοι αυτοί ένα ειδικό και ελεγχόμενο σε διεθνές επίπεδο καθεστώς το οποίο θα τους προστατεύει όσο το δυνατόν περισσότερο έναντι του μίσους, της αυθαιρεσίας και συνθηκών που μπορούν να έχουν ως συνέπεια το θάνατο;

5. Κρίνει το Συμβούλιο ότι θαπήρχαν δυνατότητες να πραγματοποιηθούν βραχυπρόθεσμα επισκέψεις σε κρατουμένους και μέλη των οικογενειών τους από διπλωμάτες της Ευρωπαϊκής Ένωσης, καθώς και δυνατότητες διαμεσολάβησης, προκειμένου να αποφευχθεί η δημιουργία τετελεσμένων γεγονότων που θα οδηγούσαν σε περαιτέρω κλιμάκωση της σύγκρουσης;

Απάντηση

(31 Μαΐου 2001)

Όσον αφορά τις παραγράφους 1 έως 3, το Συμβούλιο παραπέμπει τον Αξιότιμο κ. Βουλευτή στην απάντησή του στη γραπτή ερώτηση Ε-4111/00 σχετικά με την απεργία πείνας Τούρκων κρατουμένων.

Όσον αφορά την παρ. 4, το Συμβούλιο ελπίζει ότι οι προσπάθειες για την ενίσχυση των νομικών και συνταγματικών εγγυήσεων της ελευθερίας της έκφρασης, του συνεταιρίζεσθαι και του συνέρχεσθαι ειρηνικώς, η οποία περιλαμβάνεται στις βραχυπρόθεσμες προτεραιότητες της Εταιρικής Σχέσης Προσχώρησης, θα οδηγήσουν σε σημαντική μείωση του αριθμού των πολιτικών κρατουμένων. Η Τουρκία αναμένεται επίσης να εξετάσει, στο πλαίσιο αυτό, την κατάσταση των κρατουμένων που έχουν καταδικασθεί διότι διατύπωσαν μη βίαιες γνώμες.

Όσον αφορά την παρ. 5: εξ όσων γνωρίζει το Συμβούλιο, μόνο σε ορισμένες περιπτώσεις κατά το παρελθόν διπλωμάτες από τα κράτη μέλη μπόρεσαν να επισκεφθούν κρατούμενους.

Έως σήμερα το Συμβούλιο δεν έχει εξετάσει τη δυνατότητα που αναφέρει στην ερώτησή του ο Αξιότιμος κ. Βουλευτής.